Swazir bann bon divertisman | Lanmour Bondye\nKi mannyer pour swazir bann bon divertisman\n“Fer tou pour laglwar Bondye.”—1 KORENTYEN 10:31.\n1, 2. Ki swa nou bezwen fer an rapor avek divertisman?\nFER konmsi ou pe al manz en fri byen delisye, me en sel kou ou remarke ki i annan en bout ki’n pouri. Ki ou pou fer? Anfen, ou kapab manz sa fri antye enkli son bout pouri; ou kapab zet sa fri enkli son bout pouri, oubyen ou kapab koup sa bout pouri e manz sa ki bon. Ki ou pou fer?\n2 Dan en sans, divertisman i parey sa fri. Parfwa, ou kapab anvi fer serten keksoz pour diverti ou en pe, me ou realize ki laplipar sa bann divertisman ozordi i parey sa bout fri ki’n pouri, akoz moralman zot promot sa ki move. Alors, ki ou pou fer? Serten i kapab aksepte sa ki move e anval nenport ki kalite divertisman ki sa lemonn i annan pour ofer. Lezot i kapab evit tou sort divertisman pour fer sir ki zot pa ganny okenn kontak avek nenport kwa ki kapab danzere. Ou osi kapab ganny sa bann ki fer sir ki zot rezet bann move divertisman, me ki tanzantan zot swazir serten divertisman ki an zeneral i akseptab. Alors, ki swa ou pou fer pour fer sir ki ou reste dan lanmour Bondye?\n3. Ki nou pou egzaminen aprezan?\n3 Lamazorite nou pou fer sa trwazyenm swa. Nou konsyan ki nou bezwen diverti nou lekor, me nou anvi fer sir ki sa kalite divertisman ki nou swazir i prop moralman. Alors, nou bezwen egzaminen ki mannyer nou pou konnen kwa ki byen e kwa ki mal. Premyerman, annou vwar ki mannyer kalite divertisman ki nou swazir i kapab annan en lefe lo ladorasyon ki nou donn Zeova.\n“FER TOU POUR LAGLWAR BONDYE”\n4. Konman nou dedikasyon avek Bondye i devret annan en lefe lo divertisman ki nou swazir?\n4 En pe letan pase, en Temwen aze ki ti batize an 1946 ti dir: “Mon fer sir ki mon la prezan pour tou diskour batenm e ekout atantivman, konmsi mwan menm ki ti pe al batize.” Akoz? I eksplike: “Kan mon gard sa zour ki mon ti dedye mon lavi byen fre dan mon lespri, sa in vin en keksoz tre enportan ki ed mwan reste fidel.” Sirman ou pou dakor avek sa. Kan ou rapel ou lekor ki ou’n promet Zeova ki ou pou servi li tou ou lavi, sa i pous ou pour andire. (Eklezyast 5:4; Ebre 10:7) Anfet, kan ou reflesir lo ou dedikasyon sa pou annan en lefe pa zis lo lafason ki ou vwar ou minister konman en Kretyen, me osi lo lezot laspe ou lavi, enkli kalite divertisman ki ou swazir. Zapot Pol ti met lanfaz lo sa kan i ti ekrir bann Kretyen dan son lepok: ‘Ki ou manze, oubyen ki ou bwar, ou nenport kwa ki ou fer, fer tou pour laglwar Bondye.’—1 Korentyen 10:31.\n5. Ki mannyer Levitik 22:18-20 i ed nou pour vwar sa lavertisman dan Romen 12:1?\n5 Tou sa ki ou fer dan lavi i relye avek ladorasyon ki ou donn Zeova. Kan i ti ekrir bann Romen, Pol ti servi en parol konvenkan pour fer son bann frer ek ser Kretyen konpran ki sa parol i vre. I ti ankouraz zot: “Ofer zot lekor konman en sakrifis vivan, sen e agreab devan Bondye, ki ava en kilt ki fer li bokou plezir.” (Romen 12:1) Ou lespri, leker ek ou lafors fizik, tousala i bann keksoz ki form parti ou lekor. Ou servi tousala kan ou pe ador Bondye. (Mark 12:30) Pol ti refer avek en tel servis ki ganny fer avek tou nou nanm, konman en sakrifis. Dan en sans, sa lekspresyon i donn nou en lavertisman. Dapre lalwa ki ti ganny donnen avek Moiz, Bondye ti pou rezet en sakrifis ki annan defo avek. (Levitik 22:18-20) Pareyman, si sakrifis ki en Kretyen i fer ozordi, dan en fason ou en lot i annan serten defo avek, Bondye pa pou aksepte. Me konman ki sa i kapab leka?\n6, 7. Ki mannyer en Kretyen i kapab fer son lekor annan defo e ki konsekans sa i kapab anmennen?\n6 Pol ti ankouraz bann Kretyen Ronm: “Pa les pese servi bann diferan parti zot lekor.” Pol ti osi dir zot: “Touy bann laksyon zot natir.” (Romen 6:12-14; 8:13) Pli boner dan son let, i ti fer resorti serten sa bann “laksyon zot natir” oubyen lekor. Labib i dir sa konsernan bann imen ki fer pese: ‘Zot labous i ranpli avek malediksyon.’ ‘Zot lipye i vit pour al donn lanmor.’ “[“Devan zot lizye,” NW] respe pour Bondye pa egziste.” (Romen 3:13-18) En Kretyen ti pou sali son lekor si i ti servi ‘parti son lekor’ pour pratik bann tel pese. Par egzanp, si en Kretyen i volonterman get bann aksyon imoral degradan, parey pornografi oubyen get vyolans kot i annan bann kriyote, i “pe les pese servi [son lizye]” e sa pou sali son lekor antye. Nenport ladorasyon ki i fer pou vin en sakrifis ki nepli sen e i pou nepli akseptab devan Bondye. (Deterononm 15:21; 1 Pyer 1:14-16; 2 Pyer 3:11) Sa i move konsekans ki en dimoun i bezwen peye kan i mal swazir son divertisman!\n7 I kler ki kalite divertisman ki en Kretyen i swazir i annan son konsekans serye. Sirman alor, nou pou kontan swazir divertisman ki pli tar pou ed nou amelyor nou sakrifis pour Bondye olye ki fer nou sakrifis annan defo avek. Aprezan annou vwar konman nou kapab konnen ki kalite divertisman ki bon e lekel ki pa bon.\n“DETESTE SA KI MAL”\n8, 9. (a) Ki sa de kategori ki divertisman i kapab ganny klasifye? (b) Ki kalite divertisman nou rezete e akoz?\n8 An zeneral, nou kapab klasifye divertisman dan de kategori. Enn i bann divertisman ki definitivman en Kretyen i evite; e lot i bann divertisman ki en Kretyen i kapab vwar akseptab oubyen non. Premyerman, annou konmans egzamin sa premye kategori, divertisman ki definitivman en Kretyen i evite.\n9 Parey nou’n vwar dan Sapit 1, i annan serten divertisman ki Labib i klerman kont. Par egzanp, mazin sa bann sit lo Internet, bann film, progranm televizyon, lanmizik ki enkli kriyote, bann keksoz demonyak, pornografi, oubyen ki enplik bann aksyon imoral degoutan. Vi ki sa bann kalite divertisman degradan i ganny vwar konman normal, me ki an realite i bann divertisman ki montre bann aksyon ki kas bann prensip oubyen lalwa dan Labib, bann vre Kretyen i bezwen absoliman rezet zot. (Akt 15:28, 29; 1 Korentyen 6:9, 10; Revelasyon 21:8) Kan ou rezet sa bann move divertisman ou pe montre Zeova ki ou vreman “deteste sa ki mal” e ki ou pe kontinyelman “rezet sa ki move.” Dan sa fason ou montre ki ou ‘lafwa i senser.’—Romen 12:9; Psonm 34:14; 1 Timote 1:5.\n10. Ki kalite rezonnman konsernan divertisman ki danzere e akoz?\n10 Me serten i kapab panse ki i napa nanryen mal pour get bann divertisman ki klerman montre bann aksyon imoral dan en fason degradan. Zot kapab dir dan zot menm: ‘Mon kapab get sa dan film oubyen lo televizyon, me mon pa pou zanmen fer sa.’ Bann ki rezonn koumsa pe anbet zot lekor e sa i danzere. (Zeremi 17:9) Si nou vwar li gou pour get sa ki Zeova i defann nou fer, eski nou kapab dir ki nou “deteste sa ki mal”? Si nou konstaman ekspoz nou lekor avek bann move kondwit, sa i kapab afekte lafason ki nou vwar keksoz. (Psonm 119:70; 1 Timote 4:1, 2) Si nou fer sa, sa i kapab annan en move lefe lo sa ki nou fer oubyen lafason ki nou vwar pese ki lezot dimoun i fer.\n11. Ki mannyer Galat 6:7 in vin vre an rapor avek divertisman?\n11 Anfet sa in deza arive. Serten Kretyen in arive fer bann aksyon imoral akoz zot ti ganny enfliyanse par divertisman ki zot ti abitye gete. Sel fason ki zot in aprann en leson ti kan zot ti bezwen sibir move konsekans, setadir ‘kan zot ti rekolte sa ki zot ti senmen.’ (Galat 6:7) Me ou kapab evite pas dan en sitiasyon tris koumsa. Si ou fer byen atansyon pour senm oubyen met dan ou lespri sa ki byen, avek lazwa ou pou kapab rekolte sa ki byen dan ou lavi.—Vwar sa bwat “ Ki kalite divertisman mon devret swazir?”\nKI KALITE DIVERTISMAN MON DEVRET SWAZIR?\nPrensip: “Deteste sa ki mal e reste atase avek sa ki byen.”—Romen 12:9.\nEski Bondye pou kontan si . . .\nparol dan sa lanmizik ki mon ekoute i anpes mwan mazin bann keksoz ki prop moralman?—1 Korentyen 6:9, 10.\nmon imit move fason koze e fer sa ki bann dimoun dan film i fer?—Lik 6:40.\nmon swazir pour zwe en zwe video ki demann mwan pour zwe rol en dimoun ki vyolan oubyen ki imoral?—Psonm 11:5, 7.\nsa standar ki mon fer dimoun konnen ler mon al prese i pa parey sa standar ki mon servi pour gid mwan ler mon swazir mon divertisman?—Romen 2:21.\nOU PROP DESIZYON BAZE LO PRENSIP LABIB\n12. Konman ki Galat 6:5 i relye avek divertisman e ki gidans nou annan pour ed nou kan nou pe fer nou prop desizyon?\n12 Aprezan annou diskit sa dezyenm kategori, bann divertisman ki Labib pa dir i mal direkteman oubyen ki Parol Bondye pa dir i byen. Kan en Kretyen pe swazir sa bann divertisman ki Labib pa koz klerman lo la, sakenn pou bezwen fer son prop desizyon konsernan sa ki li i vwar akseptab. (Galat 6:5) Me kantmenm sa, ler nou bezwen fer en swa dan en sitiasyon koumsa, nou annan serten gidans. Dan Labib i annan bann prensip oubyen laverite fondamantal ki permet nou konnen ki mannyer Zeova i panse. Kan nou port latansyon lo sa bann prensip nou pou kapab konnen ‘konman [Zeova] i oule nou azir’ dan tou laspe nou lavi, enkli kalite divertisman ki nou swazir.—Efezyen 5:17.\n13. Kwa ki kapab pous nou pour rezet bann divertisman ki pa fer plezir Bondye?\n13 I normal ki tou Kretyen pa’n arive devlop menm kalite zizman ek persepsyon. (Filipyen 1:9) Deplis, zot realize ki sakenn i kapab annan son divertisman ki i kontan oubyen ki i pa kontan. Alors, nou pa ekspekte ki tou Kretyen pou fer menm desizyon. Me malgre sa, pli nou les bann prensip Bondye annan en lefe lo nou lespri ek leker, nou pou pli pare pour rezet okenn kalite divertisman ki kapab pa fer plezir Zeova.—Psonm 119:11, 129; 1 Pyer 2:16.\n14. (a) Ki nou bezwen pran an konsiderasyon kan nou pe swazir en divertisman? (b) Ki mannyer nou kapab fer sir ki keksoz spirityel i reste sa keksoz pli enportan dan nou lavi?\n14 Kan nou pe swazir en divertisman, nou bezwen pran an konsiderasyon en lot fakter enportan. Sa i letan. Kalite divertisman ki ou swazir i montre kwa ki akseptab pour ou, me lakantite letan ou pase pour diverti i montre kwa ki pli enportan pour ou. Byensir, pour bann Kretyen, sa ki pli enportan i bann keksoz spirityel. (Matye 6:33) Alors, ki ou kapab fer pour fer sir ki bann keksoz spirityel i reste sa keksoz pli enportan dan ou lavi? Zapot Pol ti ekrir: “Fer byen atansyon ki mannyer zot viv. Pa viv konman bann dimoun inyoran, me konman bann dimoun saz. Servi byen tou bann lokazyon ki prezant devan zot.” (Efezyen 5:15, 16) Alors, kan ou byen kalkile ki kantite letan ou pou met dekote pour ou diverti, sa pou ed ou annan ase letan pour fer bann “keksoz pli enportan.” Parey bann aktivite ki pou ed ou spirityelman.—Filipyen 1:10, NW.\n15. Akoz nou montre ki nou saz ler nou pran plis prekosyon ler nou swazir kalite divertisman ki nou gete?\n15 Kan nou pe swazir en divertisman nou montre ki nou saz si nou pe pran en pe plis prekosyon. Ki nou pe esey dir par sa? Annou repran legzanp sa fri. Pour ou pa manz serten bout kot in pouri san ki ou realize, ou pa pou zis koup ora kot in pouri, me en pti pe pli an deor toultour sa bout. Alors, nou montre ki nou saz ler nou pran en pe plis prekosyon kan nou pe swazir bann divertisman. En Kretyen ki saz pa pou zis evit bann divertisman ki klerman kont bann prensip Labib me osi sa bann ki serten pa vwar tro apropriye oubyen bann ki enkli bann keksoz ki kapab afekte nou spirityalite. (Proverb 4:25-27) Si ou vreman swiv byen sa ki Parol Bondye i dir, sa pou ed ou evit sa bann kalite divertisman.\nTOU “SA KI PIR”\nKan nou aplik bann prensip Bondye an rapor avek divertisman sa pou protez nou spirityelman\n16. (a) Ki mannyer nou kapab montre ki nou annan menm pwennvi avek Zeova an rapor avek sa ki byen ek mal? (b) Ki mannyer aplik bann prensip Labib i kapab vin ou fason viv?\n16 Avan ki en vre Kretyen i swazir en divertisman, i pran an konsiderasyon pwennvi Zeova. Labib i fer resorti lafason ki Zeova i santi e son standar. Par egzanp, Lerwa Salomon ti fer resorti plizyer keksoz ki Zeova pa kontan, parey “en lalang ki koz mansonz, lanmen ki pe vers disan inosan, en leker ki pe kalkil bann move plan, lipye ki pe depese pour al fer sa ki mal.” (Proverb 6:16-19) Ki lefe pwennvi Zeova i devret annan lo sa ki pour ou? En psalmis i ankouraz nou: “Zot ki kontan Zeova, ay sa ki mal.” (Psonm 97:10) Kalite divertisman ki ou swazir i devret montre ki ou vreman ay sa ki Zeova pa kontan. (Galat 5:19-21) Pa zanmen bliye ki tou sa ki ou fer dan ou lavi prive, i pli byen montre ki kalite dimoun ou ete, ki sa ki ou fer devan lezot. (Psonm 11:4; 16:8) Alors, si dan ou leker ou telman anvi montre dan tou laspe ou lavi ki ou pran an konsiderasyon santiman Zeova an rapor avek sa ki byen ek mal, ou pou toultan azir dapre bann prensip Labib. Sa pou vin ou fason viv.—2 Korentyen 3:18.\n17. Avan ki nou swazir ki divertisman nou pou gete, ki kestyon nou devret demande?\n17 Ki ou kapab fer an plis pour fer sir ki ou pe azir annakor avek lafason ki Zeova i vwar keksoz kan ou pe swazir divertisman? Reflesir lo sa kestyon: ‘Ki lefe sa pou annan lo mwan ek lafason ki Bondye i vwar mwan?’ Par egzanp, avan ki ou deside si ou pou get en film, demann ou lekor: ‘Ki lefe sa film pou annan lo mon konsyans?’ Annou egzaminen ki prensip nou kapab aplike an rapor avek sa.\n18, 19. (a) Ki mannyer sa prensip dan Filipyen 4:8 i kapab ed nou pour vwar si nou divertisman i bon? (b) Ki lezot prensip ki kapab ed ou swazir bon divertisman? (Vwar not anba lo paz.)\n18 I annan en prensip tre enportan ki nou kapab trouve dan Filipyen 4:8, ki dir: ‘Atas zot avek tou sa ki vre, tou sa ki onorab, sa ki zis, sa ki pir, sa ki bon, sa ki agreab, sa ki ekselan, tou sa ki merit felisitasyon, kontinyen mazin tou sa bann keksoz.’ I vre ki zapot Pol pa ti pe koz lo divertisman, plito lo meditasyon ki ganny fer dan leker, ki devret konsantre lo sa ki fer plezir Bondye. (Psonm 19:14) Me nou kapab servi son parol konman en prensip ki nou kapab aplike an rapor avek divertisman. Konman?\n19 Demann ou lekor: ‘Eski kalite film, zwe video, lanmizik oubyen lezot kalite divertisman ki mon swazir i nouri mon lespri avek “sa ki pir”?’ Par egzanp, apre ki ou’n get en film, kwa ki tant pour reste dan ou lespri? Si zot agreab, pir e donn ou lafors, alors ou divertisman ti bon. Me si sa film ki ou ti gete i fer ou mazin sa ki imoral, alors sa kalite divertisman ki ou’n swazir pa ti byen e i menm danzere. (Matye 12:33; Mark 7:20-23) Akoz? Akoz kan ou mazin bann keksoz imoral, sa i kapab anpes ou annan lape lespri, i kapab afekte ou konsyans ki’n ganny edike par Labib e osi ou relasyon avek Bondye. (Efezyen 5:5; 1 Timote 1:5, 19) Vi ki sa bann kalite divertisman i annan en move lefe lo ou, determinen pour rezet zot. * (Romen 12:2) Vin parey sa psalmis ki ti priy Zeova: “Fer mon lizye pa vwar sa ki napa valer.”—Psonm 119:37.\nAvan ki en Kretyen i swazir nenport ki kalite divertisman i demann son lekor\nKi lefe sa pou annan lo mon relasyon avek Bondye?\nKi lefe i pou annan lo mwan personnelman?\nKi lefe i pou annan lo lezot?\nMAZIN LENTERE LEZOT\n20, 21. Ki mannyer 1 Korentyen 10:23, 24 i relye avek swazir bon divertisman?\n20 Zapot Pol ti mansyonn en prensip Labib tre enportan ki nou bezwen pran an konsiderasyon kan nou pe fer nou prop desizyon. I ti dir: “‘Tou i permet,’ me pa tou ki konstriktif. Personn pa devret rod son prop lentere, me lentere son prosen.” (1 Korentyen 10:23, 24) Ki mannyer sa prensip i relye avek swa divertisman ki nou fer? Nou bezwen demann nou lekor sa kestyon: ‘Ki lefe sa divertisman ki mon swazir i kapab annan lo lezot?’\n21 Petet ou konsyans pa pou fatig ou si ou swazir serten kalite divertisman ki pour ou i akseptab. Me si ou remarke ki lezot ou bann frer ek ser, dapre zot konsyans zot vwar sa i mal, petet ou kapab deside pour pa swazir sa divertisman. Akoz? Akoz zis parey zapot Pol ti dir, ou pa pou anvi “fer pese kont ou bann frer,” oubyen menm “fer pese kont Kris.” Akoz sa i kapab fer li pli difisil pour ou bann frer ek ser reste fidel avek Bondye. Ou pran aker sa konsey: “Viv dan en fason ki pa pou eskandaliz personn.” (1 Korentyen 8:12; 10:32) Bann vre Kretyen ozordi i pran aker konsey ki Pol ti donnen avek konsiderasyon ek bon zizman, kan zot evit bann divertisman ki zot lekor i kapab “permet” zot fer, me ki pa “konstriktif.”—Romen 14:1; 15:1.\n22. Akoz ki bann Kretyen i aksepte ki lezot i kapab annan en diferan pwennvi avek zot dan bann keksoz personnel?\n22 I osi annan en lot keksoz ki enplike kan nou mazin lentere lezot. En Kretyen ki son konsyans pa permet li aksepte serten kalite divertisman, pa devret ensiste ki tou dimoun dan kongregasyon i swazir menm divertisman avek li. Si i ti fer sa, i ti pou parey en drayver lo semen ki ensiste ki tou drayver i pas menm senmen avek li e fer menm vites ki li i kontan. Sirman sa i pa lozik. Akoz son lanmour pour lezot, en dimoun ki son konsyans pa permet li aksepte serten divertisman, i bezwen respekte sa bann ki annan en diferan pwennvi avek li lo divertisman, me ki pa pe kas okenn prensip Kretyen. Dan sa fason i montre ki i “bon [oubyen “rezonnab,” NW] anver tou dimoun.”—Filipyen 4:5; Eklezyast 7:16.\n23. Ki mannyer ou kapab fer sir ki ou swazir bon divertisman?\n23 Zis pour rezimen, ki mannyer ou kapab fer sir ki ou swazir bon divertisman? Rezet okenn kalite divertisman ki klerman montre bann aksyon imoral dan en fason degradan, ki Parol Bondye i kont. Swiv bann prensip Labib ki ou kapab aplike an rapor avek bann divertisman ki pa ganny koz lo la klerman dan Labib. Rezet bann divertisman ki kapab afekte ou konsyans e pare pour evit bann divertisman ki kapab afekte sa bann ki pli sansib, espesyalman nou bann frer ek ser. Nou swete ki ou determinasyon pour fer sa, i anmenn laglwar pour Bondye e fer ou ek ou fanmir reste dan lanmour Bondye.\n^ par. 19 Serten prensip ki nou kapab aplike an rapor avek divertisman i ganny trouve dan Proverb 3:31; 13:20; Efezyen 5:3, 4; ek Kolosyen 3:5, 8, 20.\nGete ki kalite dimoun ou devret ete\nVey bann lentansyon ki dan ou leker\nPartaze Partaze Ki mannyer pour swazir bann bon divertisman\nPa les nanryen elwanny ou avek Zeova


NOU zanmi i bann dimoun ki nou kontan koz avek e pas letan avek. Me i enportan pour nou annan bann bon zanmi. Lekel sa pli bon zanmi ki nou devret annan?— Zeova.\nEski nou vreman kapab vin zanmi Bondye?— Labib i dir ki Abraam, ki ti viv byen lontan, ti “zanmi Bondye.” (Zak 2:23) Ou konnen akoz i ti zanmi Bondye?— Labib i dir akoz Abraam ti obeir Bondye. I ti obeir Bondye menm letan i ti demann li pour fer bann keksoz ki ti difisil. Alors pour vin zanmi Bondye, nou bezwen fer keksoz ki fer li plezir, parey Abraam ek sa Gran Ansennyan ti fer.—Zenez 22:1-14; Zan 8:28, 29; Ebre 11:8, 17-19.\nAkoz Abraam ti “zanmi Zeova”?\nZezi ti dir son bann zapot: ‘Zot mon bann zanmi, si zot obei mon konmannman.’ (Zan 15:14) Tou sa ki Zezi ti dir ti sorti kot Zeova. Alor i ti pe dir son bann zanmi i fer sa ki Bondye i demande. Wi, Zezi ti fer zanmi avek bann ki ti kontan Bondye.\nBann zapot Zezi, ki ou kapab vwar lo paz 75, ti parmi son bann pli bon zanmi. Zot ti al partou avek li e ed li pour prese. Zezi ti pas bokou son letan avek zot. Zot ti manz ansanm. Zot ti koz lo Bondye ansanm. E zot ti fer lezot keksoz ansanm. Me Zezi ti annan bokou lezot zanmi. I ti abitye reste kot zot e pas bann bon moman ansanm avek zot.\nTi annan en fanmiy ki Zezi ti kontan reste kot zot. Zot ti reste dan en pti lavil Betani zis obor lavil Zerizalenm. Ou rapel lekel sa fanmiy?— Mari, Mart, ek zot frer Lazar. Zezi ti dir Lazar i son zanmi. (Zan 11:1, 5, 11) Zezi ti kontan sa fanmiy e kontan pas letan avek zot akoz zot ti kontan Zeova e servi Li.\nAkoz Zezi ti reste avek sa fanmiy ler i ti al Zerizalenm? Ou konn zot non?\nSa pa vedir Zezi pa ti zantiy avek bann dimoun ki pa ti servi Bondye. I ti zantiy avek zot. I ti menm al kot zot e manz avek zot. Ler serten dimoun ti vwar sa, zot ti dir Zezi i “zanmi avek bann kolekter taks ek bann dimoun move repitasyon.” (Matye 11:19) Me Zezi pa ti al kot sa bann dimoun akoz i ti kontan zot fason viv. I ti al kot zot pour koz avek zot lo Zeova. I ti sey ed zot sanz zot move lavi e servi Bondye.\nAkoz Zase ti mont sa pye dibwa?\nSanmenm ki ti arive en zour dan lavil Zeriko. Zezi ti pe pas dan sa lavil pour al Zerizalenm. Ti annan en lafoul dimoun la, e en zonm ki ti apel Zase ti la dan sa lafoul. I ti anvi vwar Zezi. Me Zase ti ptipti e i pa ti kapab vwar akoz lafoul ti bar li. Alors i ti taye e mont lo en pye dibwa pour li kapab vwar Zezi ler i pase.\nLer Zezi ti ariv kot sa pye dibwa, i ti get anler e dir: ‘Zase, depese, desann; akoz ozordi mon pou reste kot ou.’ Me Zase ti en zonm ris ki ti’n fer bann move keksoz. Akoz Zezi ti anvi al kot li?—\nZezi pa ti al kot Zase akoz i ti kontan son fason viv. I ti al laba pour koz avek Zase lo Bondye. I ti vwar ki mannyer Zase ti’n sey fer bokou zefor pour kapab vwar li. Alors i ti konnen ki Zase ti kapab ekout li. Sa ti en bon moman pour koz avek li lo fason ki Bondye i dir nou devret viv.\nAkoz Zezi ti al kot Zase, e ki Zase pe promet pour fer?\nKi nou vwar pe arive la?— Zase ti kontan sa ki Zezi ti ansenny li. I ti regrete ki i ti’n trik bann dimoun, e i ti promet pour rann sa larzan ki i ti’n vole. Apre i ti vin en disip Zezi. Selman apre sa ki Zezi ek Zase ti vin zanmi.—Lik 19:1-10.\nSi nou swiv legzanp sa Gran Ansennyan, eski nou pou rann vizit bann dimoun ki pa nou zanmi?— Wi. Me nou pa pou al kot zot akoz nou kontan zot fason viv. E nou pa pou fer bann keksoz mal ansanm avek zot. Nou pou rann zot vizit pour koz avek zot lo Bondye.\nMe nou bann bon zanmi i bann dimoun ki nou kontan pas letan avek. Pour zot vin bann bon zanmi pour nou, fodre zot sa kalite zanmi ki Bondye i kontan. I annan dimoun ki pa ni konnen lekel Zeova. Me si zot anvi konn li, nou kapab ed zot. E ler zot kontan Zeova parey nou kontan li, zot kapab vin nou bon zanmi.\nI annan en lot fason ki nou kapab konnen si en dimoun i en bon zanmi. Get bann keksoz ki i fer. Eski i fer malis lezot dimoun, apre pour li riye? I pa byen fer sa, non?— Eski toultan i dan problenm? Nou pa ti a kontan bag dan problenm ansanm avek li, non?— Oubyen eski i fer bann keksoz ki i konnen i pa devret fer akoz i krwar i tro malen e pa pou ganny atrape? Kantmenm i pa ganny atrape, pa Bondye in vwar sa ki i’n fer?— Eski ou krwar bann dimoun ki fer sa bann keksoz i kapab vin bann bon zanmi pour nou?—\nPran ou Labib e nou a vwar ki mannyer bann dimoun ki nou frekante i kapab enfliyans nou. Nou pou lir dan 1 Korentyen sapit 15, verse 33. Ou’n vwar li?— I dir: “Pa les zot ganny anbete: ‘Move frekantasyon, i gat repitasyon.’” Savedir si nou pas letan avek bann move dimoun, nou kapab vin move. Me letan nou annan bann bon zanmi, i ed nou osi pour aprann bann bon mannyer.\nAnnou pa zanmen bliye ki Zeova i dimoun pli enportan dan nou lavi. Nou pa anvi gat nou lanmitye avek li, pa i vre?— Alors nou bezwen fer sir ki nou fer zanmi zis avek bann ki kontan Bondye.\nI tre enportan pour annan bann bon zanmi. Nou kapab vwar sa dan Psonm 119:115; Proverb 13:20; 2 Timote 2:22; ek 1 Zan 2:15.\nPartaze Partaze Fer zanmi avek bann ki kontan Bondye\nZezi i geri de zonm aveg e ed Zase


Larenn Ester i sov son pep | Leson Labib pour zanfan\nEster i sov son pep\nEster ti en fiy Zwif ki ti reste dan lavil Siz, Pers. En kantite lannen avan sa, son fanmir ti’n ganny pran Zerizalenm par Neboukadnezar. I ti grandi avek son kouzen Mordekay, en serviter lerwa Pers, Asweris.\nLerwa Asweris ti anvi en nouvo larenn. Son bann serviter ti anmenn bann pli zoli fiy, enkli Ester. Dan tou sa bann zoli fiy, lerwa ti swazir Ester pour vin larenn. Mordekay ti demann Ester pour pa dir si i en Zwif.\nEn zonm orgeye ki ti apel Amann ti sef tou bann prens. I ti anvi ki tou dimoun i azenou devan li. Mordekay pa ti oule fer sa. Amann ti sitan ankoler ki i ti anvi touy li. Ler Amann ti tande ki Mordekay ti en Zwif, i ti fer en konplo pour touy tou bann Zwif dan sa pei. I ti dir lerwa: ‘Bann Zwif i danzere, ou bezwen fer zot disparet.’ Asweris ti dir li: ‘Fer sa ki ou anvi fer.’ I ti donn li pouvwar pour fer en nouvo lalwa. Amann ti fer en lalwa ki ti demann bann dimoun pour touy tou bann Zwif le 13 Adar. Me Zeova ti pe gete.\nEster pa ti konnen ki i ti annan sa lalwa. Alor, Mordekay ti anvoy li en kopi sa lalwa e dir li: ‘Al koz avek lerwa.’ Ester ti dir: ‘Nenport dimoun ki al kot lerwa san ganny envite i kapab ganny touye. I fer 30 zour depi ki Lerwa pa’n envit mwan. Me mon pou ale. Si i lev son baton lerwa, mon pou viv. Me si non, mon pou mor.’\nEster ti al kot tronn lerwa. Ler lerwa ti vwar li, i ti lev son baton lerwa. I ti al kot lerwa e lerwa ti demann li: ‘Ki mon kapab fer pour ou Ester?’ Ester ti dir li: ‘Mon anvi envit ou ek Amann pour en repa.’ Pandan repa, Ester ti envit zot pour en dezyenm repa. Pandan sa dezyenm repa, lerwa ti demann li ankor: ‘Ki mon kapab fer pour ou?’ Ester ti dir: ‘En dimoun pe al touy mwan ek mon pep. Silvouple ed nou.’ Lerwa ti demande: ‘Lekel ki anvi touy ou?’ I ti dir: ‘Sa move zonm Amann.’ Asweris ti sitan ankoler ki i ti donn lord pour touy Amann deswit.\nMe personn pa ti kapab kennsel lalwa Amann, pa ni menm lerwa. Alor, lerwa ti fer Mordekay sef bann prens e donn li pouvwar pour fer en nouvo lalwa. Mordekay ti fer en lalwa ki ti permet bann Zwif defann zot lekor ler zot ganny atake. Le 13 Adar, bann Zwif ti defet zot lennmi. Depi sa zour, zot ti selebre zot laviktwar tou le lannen.\n“Zot pou ganny anmennen devan bann gouverner ek lerwa akoz mwan, koumsa zot pou kapab rann temwannyaz avek zot ek dimoun lezot nasyon.”—Matye 10:18\nKestyon: Ki konplo ki ti’n ganny fer kont bann Zwif? Ki mannyer Ester ti demontre lafwa dan Zeova?\nEn lentrodiksyon liv Ester\nBann levennman enteresan dan letan Ester pou ranforsi ou lafwa dan abilite ki Zeova i annan pour delivre son pep dan bann sityasyon difisil ozordi.\nI demann lafwa ek kouraz pou demontre en lanmour kot ou pare pour fer sakrifis parey Ester ti fer.\nEster—I ti saz, kouraze e pare pour fer sakrifis\nKi mannyer Ester ti pare pour fer sakrifis pour Zeova ek son pep?\nPartaze Partaze Ester i sov son pep\nlfb leson 65 p. 154-155


GGD Rome #9: le 3 mars, avec Berto Salotti, nous parlerons du Corporate Social Responsibility. Entre temps, parlons de nous. - Bertostory | Berto Salotti Blog\n25/02/2013 14/12/2020 / Laisser un commentaire\t/ Crowdcrafting / Par Filippo / corporate social responsibility, csr, ggdroma9, girl geek dinners, girl geek dinners roma


Kyriad Le Mans Est in Le Mans, FR | BookIt.com\n465 72 667\nHome > France > Le Mans > Kyriad Le Mans Est\n345 avenue Bollée ZAC Gazonfier, Le Mans, France 72000\nWith a stay at Kyriad Le Mans Est, you'll be centrally located in Le Mans, within a 5-minute drive of Abbaye de l'Epau and St-Julien Cathedral. This hotel is 3.7 mi (5.9 km) from Circuit de la Sarthe and 3.6 mi (5.8 km) from Bugatti Circuit.\nPapea Park - 2.2 km / 1.4 mi\nAbbaye de l'Epau - 2.4 km / 1.5 mi\nMM Arena - 5.2 km / 3.3 mi\nLe Mans Exhibition Centre - 5.7 km / 3.6 mi\nThe preferred airport for Kyriad Le Mans Est is Le Mans (LME-Arnage) - 7.9 km / 4.9 mi


Conc_1608 – Konkordanzen\nKonkordanz Nr. _1608\n1. A-KR79 /&nbsp74v | 2. A-KR82b / *27r\nd-Moll - A-KR82b / *27r


by admin\t| Posted on mai 14, 2020\nLotfi DK — Magique Rmx. Lotfi double kanon — Science f;rass niveau 3. Lotfi double kanon — Koupable. Anayi baba Khalouni na3tiha fi botiii Alnya Firestyle 06 Ayema. Lotfi DK — Solta Hagara. Lotfi double kanon — Netmenna. Tengo John — Hyakutake Album Complet.\nNom: lotfi double kanon djazayri mp3\nLotfi DK — Netmenna. Lotfi double kanon djazayi Netmena. KeBlack — Sans Nouvelles. Séduit par le courant du Rap, il a dû se débrouiller pour se réaliser en tant qu’artiste. Lotfi double kanon — Aar Alikoum.\nLotfi double kanon — Denya fou. Lotfi DK — Chkoune. Lotfi double kanon — Enemy.\nSéduit par le diuble du Rap, il a dû se débrouiller pour se réaliser en tant qu’artiste. Lotfi double kanon — Defende. Lotfi Double Kanon — Klaouha 7. Lotfi DK — Yal Wazir. Lotfi double kanon — Trop Tard.\nLotfi Double Kanon kano Lakamora V1. Lotfi double kanon — Netmenna. Lotfi Double Kanon — Dangereux.\nLotfi DK — Houkouma. Lotfi double kanon djazayi Netmena.\nLotfi Double Kanon ReMiX 2005\nLotfi double kanon — Intro Bad Boy. Golo lhbibi malo ft imad nafai. Lotfi double kanon — Mazelna. Lotfi double kanon — Dor biha. Hakim Bad Boy djasayri Dlam Lil.\nLotfi Double Kanon — Katastrophe. Lotfi Double Kanon — Remix.\nLotfi double kanon — Kleouha. Lotfi double kanon — Dellali. Lotfi double kanon — America. Artistes similaires Black jaguar. Lotfi double kanon — La voi.\nTengo John — Hyakutake Album Complet. Lotfi Double Kanon — Kamikaz.\nAutre Doubls compilation rai djazayir Basta litfi from Hasdoun Tmouchenti numydia vol 13 cheb np3 31 bilal 20 Azzeddine H Ali ahouzar cheb med sa anashed milano mouhamed Tgou Cheikh El Hadj tounarou haro 3tar Med Hassine daym cheba khai viva lalgerie Cheb laa didan oumguil Boubina mahboula cheba souad duo kader Mrida. Oum kalthoum Nass el ghiwane Saad lamjarred Cheb akil Cheb nasro.\nPrécédent Rissela Rouhi ya bladi S’hab el haf Samidoun ft desert boys Sans arret Sans arret remix Science f’rass niveau 1 Science f’rass niveau 2 Science f’rass niveau 3 Serwal lobiya Suivant. Lotfi double kanon — amour taywan.\nA2H — Lamour Album Complet. Lotfi double kanon — Djazajri terf. Lotfi DK — Ennidam. Bad — El Badman — Demon.


Heritage Auctions Search, James Bond [54 790 231 4294960289 1928]\nFN (1) FN/VF (1) VF- (1) VF (1) VF+ (3)\nAuction 59052 | Lot 266 » James Bond\nAuction 59052 | Lot 295 » James Bond\nOctopussy (MGM/UA, 1983). French Door Panel (22.75" X 61.5") Advance. James Bond.\nAuction 59052 | Lot 160 » James Bond\nAuction 59052 | Lot 296 » James Bond\nAuction 59052 | Lot 250 » James Bond\nAuction 59052 | Lot 240 » James Bond


Ki mannyer Temwen Zeova i ed zot bann frer ek ser dan difikilte?\nLer en dezas natirel i frap en landrwa, Temwen Zeova i deswit organiz lasistans ek led sekour pour bann frer ek ser ki’n ganny afekte. Sa bann zefor i demontre lanmour senser ki zot annan pour kanmarad. (Zan 13:34, 35; 1 Zan 3:17, 18) Ki mannyer nou kapab ede?\nNou kapab donn larzan. Ler i ti annan en gran lafanmin Zide, bann Kretyen dan premye syek dan lavil Antyos ti anvoy larzan pour zot bann frer ek ser spirityel. (Akt 11:27-30) Pareyman, ler nou konnen ki nou bann frer ek ser dan serten parti lemonn pe rankontre difikilte, nou kapab anvoy larzan atraver nou kongregasyon pour ki bann ki dan bezwen i resevwar led materyel apropriye.—2 Korentyen 8:13-15.\nNou ofer led sekour. Bann ansyen ki reste dan en landrwa kot en dezas in frape i esey zwenn tou bann manm kongregasyon pour vwar si zot sen e sof e si zot bezwen led. En komite sekour i kapab organiz distribisyon manze, delo prop, lenz, landrwa reste ek led medikal. Bokou Temwen ki annan abilite dan konstriksyon i volonter pour depans zot prop larzan ek letan pour partisip dan travay sekour, repar bann lakaz ek Lasal Rwayonm. Linite nou lorganizasyon e leksperyans ki nou’n gannyen par travay ansanm i ed nou pour kapab ed lezot ki dan bezwen vitman. Nou ed “nou bann frer dan lafwa,” me nou osi asiste lezot dimoun si i posib.—Galat 6:10.\nNou ed lezot spirityelman e emosyonnelman. Bann viktim en dezas natirel i byen bezwen rekonfor. Dan bann letan koumsa, nou ganny lafors avek Zeova, sa “Bondye ki touzour donn konsolasyon.” (2 Korentyen 1:3, 4) Nou kontan pour koz lo bann promes Labib avek bann ki dan dezespwar e asir zot ki byento Rwayonm Bondye pou anmenn en lafen avek tou bann maler ki fer nou soufer.—Revelasyon 21:4.\nAkoz Temwen Zeova i kapab reazir vitman ler i annan en dezas?\nKi mannyer nou kapab rekonfort spirityelman bann viktim dezas?\nPartaze Partaze Ki mannyer nou kapab ed nou bann frer ek ser ki dan difikilte?


Akoz Bondye ti dakor avek sa parti?\nOU KONTAN al parti ou?— I gou dan parti. Ou krwar sa Gran Ansennyan ti pou dakor ki nou al parti?— Be li osi i ti al parti. Sa ti alokazyon en maryaz e serten son bann disip ti al avek li. Zeova i en ‘Bondye ki zwaye.’ Alors i kontan ler nou anmize dan bann parti ki byen pour ale.—1 Timote 1:11, NW; Zan 2:1-11.\nPaz 29 dan sa liv i dir nou ki Zeova ti ouver Lanmer Rouz pour fer bann Izraelit pase. Ou rapel sa?— Ler zot ti’n ariv lot kote, bann dimoun ti sante, danse, e remersye Zeova. Ti parey en parti. Bann dimoun ti vreman kontan, e byensir Zeova ti kontan li osi.—Egzod 15:1, 20, 21.\nApepre 40 an plitar, bann Izraelit ti al ankor en lot gro parti. Me sa voyaz, bann dimoun ki ti envit zot pa ti ador Zeova. Zot ti ador lezot bondye e zot ti menm annan relasyon seksyel avek bann dimoun ki zot pa ti’n marye avek. Ou krwar i byen pour al en parti koumsa?— Zeova pa ti dakor avek sa e i ti pini bann Izraelit pour sa.—Nonm 25:1-9; 1 Korentyen 10:8.\nLabib i koz osi lo de parti lanniverser nesans. Eski sa bann dimoun ti pe selebre lanniverser sa Gran Ansennyan?— Non. Tou le de parti ti pour selebre lanniverser bann zonm ki pa ti servi Zeova. Enn ti lanniverser Lerwa Erod Antipas. Erod ti sef distrik Galile sa letan ki Zezi ti lo later.\nLerwa Erod ti fer bokou move keksoz. I ti pran madanm son frer, ki ti apel Erodyad. Zan-Batis ki ti en serviter Bondye ti dir Erod ki i mal pour fer sa. Erod pa ti kontan sa ki Zan-Batis ti dir li. Alors i ti fer met Zan-Batis dan prizon.—Lik 3:19, 20.\nLetan Zan-Batis ti dan prizon, Erod ti pe fet son lanniverser. I ti fer en gro parti. I ti envit bokou dimoun enportan. Zot ti manze, bwar, e anmize. Apre fiy Erodyad ti vin danse devan bann envite. I ti dans telman byen, ki tou dimoun ti byen kontan. Alors Lerwa Erod ti anvi donn li en kado spesyal. I ti dir avek li: “Tou sa ki ou a demann mwan mon ava donn ou, menm lanmwatye mon rwayonm.”\nKi i ti demande? Larzan? Bann zoli lenz? En pale pour li tousel? I pa ti konnen ki pour demande. Alors i ti al kot son manman, Erodyad, e demann li: “Ki mon ava demande?”\nErodyad li, i ti ay Zan-Batis en kantite. Alors i ti dir son fiy demann latet Zan-Batis. Sa pti fiy ti al kot lerwa e demann li: “Mon oule ki ou donn mwan konmela menm latet Zan-Batis lo en pla.”\nLerwa Erod pa ti oule touy Zan-Batis akoz i ti konnen ki Zan-Batis ti en bon dimoun. Me akoz Erod ti’n fer en promes devan tou dimoun, i ti per zot a mal koz li si i sanz son lide. Alors i ti anvoy en zonm koup latet Zan-Batis dan prizon. Sa zonm ti retournen avek latet Zan-Batis lo en pla e donn sa fiy. Sa fiy ti pran e donn avek son manman.—Mark 6:17-29.\nSa lot parti lanniverser ki Labib i koz lo la ti parey menm. Ti lanniverser en lerwa Lezip. Dan sa parti osi, lerwa ti fer koup latet en zonm. Apre, i ti met lekor sa zonm anpandan pour zwazo manze! (Zenez 40:19-22) Ou krwar Bondye ti dakor avek sa de parti?— Ou ti pou kontan al sa de parti ou?—\nKi ti arive dan parti lanniverser Erod?\nNou konnen ki tou keksoz dan Labib i la pour en rezon. Labib i koz lo zis de parti lanniverser. E dan tou le de parti, ti ariv bann move keksoz. Ki ou krwar Bondye pe sey dir nou la? Eski i anvi nou fet lanniverser nesans?—\nI vre ki personn pa ganny koup latet konmela dan bann parti lanniverser. Me pa bliye lekel ki ti konmans fet lanniverser nesans. I bann dimoun ki pa ti ador sa vre Bondye. En ansiklopedi lo larelizyon in koz lo sa de lanniverser ki annan dan Labib. I dir: “Zis bann dimoun ki ti fer bokou pese . . . ki ti fer bann gro lafet zour ki zot ti ne.” (The Catholic Encyclopedia) Eski nou anvi vin parey zot?—\nBe sa Gran Ansennyan, i ti fet son lanniverser li?— Non, Labib pa dir Zezi ti fet son lanniverser. Menm bann premye disip Zezi pa ti fet son lanniverser. Ou konnen akoz bann dimoun ti deside fet lanniverser Zezi le 25 Desanm?—\nEn ansiklopedi i dir ki zot ti swazir sa dat akoz ‘bann dimoun an Ronm ti pe deza fet en Lafet sa zour. Zot ti pe fet lanniverser soley.’ (The World Book Encyclopedia) Alors zot ti swazir pour fet lanniverser Zezi menm zour ki zot ti fer lafet pour zot fo bondye!\nZezi pa’n kapab ne an Desanm. Ou konnen akoz?— Akoz Labib i dir ki ler Zezi ti ne, bann berze ti deor aswar pe vey zot mouton. (Lik 2:8-12) An Desanm, i tonm bokou lapli e i fer fre dan sa pei kot Zezi ti ne. Alors bann berze pa ti pou reste deor aswar pandan sa letan.\nAkoz Zezi pa’n kapab ne le 25 Desanm?\nBokou dimoun i konnen ki Zezi pa ti ne zour Nwel. Zot osi konnen ki sa zour bann dimoun ki pa ti servi Bondye ti fer en lafet ki Bondye pa kontan. Me kantmenm sa, bokou dimoun i kontinyen fet Nwel. Zot pli kontan fete ki rode si Bondye i dakor avek sa lafet. Me nou nou anvi fer plezir Zeova, pa i vre?—\nAlors ler nou fer en parti, nou oule fer sir ki Zeova i dakor avek sa parti. Nou kapab fer parti nenport zour. Pa bezwen nou esper en zour spesyal pour fer li. Petet nou kapab fer en repa spesyal e zwe bann zwe ki gou. Ou ti a kontan fer sa?— Akoz ou pa koz avek manmi ek dadi e ansanm zot a organiz en parti? En bon lide, non?— Me fer sir Bondye i dakor avek sa kalite parti avan ou konmans fer okenn preparasyon.\nKi mannyer nou kapab fer sir Bondye i dakor avek parti ki nou fer?\nI enportan pour toultan fer plezir Bondye. Nou kapab vwar sa dan Proverb 12:2; Zan 8:29; Romen 12:2; ek 1 Zan 3:22.\nPartaze Partaze Eski Bondye i dakor avek tou kalite parti?